Publication: Magyar Közlöny
Issue: MK-2004-65 (Year: 2004, Number: 65)
Era: 2004-2010
Section: A 28/2003. (X. 18.) OM rendelet 1. számú melléklete
Paragraph Index: 637

3. A szakmai vizsgán számon kérhetõ feladatok a szint megjelölésével Az írásbeli vizsga tartalma: Az írásbeli vizsgarészen a vizsgázók a IV. 2. pontban szereplõ tantárgyakból központilag összeállított komplex feladatsort oldanak meg. A feladatok fõleg elméleti tudást kérnek számon (fogalommeghatározás, teszt, esszé...). A szóbeli vizsga tartalma: A szóbeli vizsgarészen a vizsgázó a IV. 2. pontban szereplõ tantárgyakból összeállított komplex tétel alapján ad számot tudásáról. A tétel egy, a magyarországi gyakorlatra jellemzõ útvonal teljes bemutatását jelenti, annak földrajzi, logisztikai jellemzésével, a fuvarozási módhoz és az útvonalhoz kapcsolódó jogi keretek ismertetésével és a szállítmányozó konkrét feladatainak meghatározásával. A gyakorlati vizsga tartalma: A gyakorlati vizsgarész a IV. 2. pontban szereplõ tantárgyak anyagát magába foglaló komplex feladat megoldása. Ez kiterjed: — a fuvarozási (logisztikai) költségek kalkulációjára, — az eredmények elemzésére, — a megfelelõ fuvarozási (logisztikai) folyamat kijelölésére, — a lebonyolításhoz szükséges okmányok kitöltésére.

Source: https://magyarkozlony.hu/hivatalos-lapok/b5a40a447e90d106a60c67414a037b6e3e3cc789/dokumentumok/6f9c43cdf2f154f2dbc7d9ac93814d5168a00b71/letoltes